馬俊怡

馬俊怡，係香港女藝人，做過模特兒、節目主持、演員嘅工作。

簡歷
馬俊怡2013年曾參加FACE UStar 大專校花校草大選，入選20強。 

馬俊怡本身鍾意打機，之前做過女子電競隊成員，亦喺動漫節做Game Girl，亦拍過廣告、MV，做過活動模特兒同禮儀小姐。

2017年，馬俊怡同邵子風同埋林作喺ViuTV為《晚吹—KO KOL》節目擔任主持人，2018年7月佢推出頭一本寫真集《初次First Rose Ma》，2019年7月佢推出第二本寫真集《2nd Impact》。

演出

節目主持
2017年：《晚吹—KO KOL》
2020年：《點擺》
2021年：《家務戰場》
2021年：《七救星》

電視劇
2022年：《IT狗》 飾 Coel
2023年：《和解在後》 飾 劉翠華

電影
2020年：《我的筍盤男友》 飾 Angel
2021年：《＃PTGF出租女友》 飾 Miumiu

MV
2021年：ERROR - 我們不Chok
2021年：WHIZZ - Sorrowful
2021年：Nowhere Boys - 無處遊人
2022年：ToNick - 再見止痛藥
2022年：涂毓麟 - 是日運氣
2023年：GooChan - 講再見

濕碎事
馬俊怡響2016年香港立法會新界東地方選區補選期間，同其他香港本土派女仔一齊撐候選人梁天琦而出名。另外佢參與2014年香港雨遮革命期間，響旺角差啲畀朱經緯警司嘅警棍打中，好彩畀男友人鄭仲恆擋住。

另外，馬俊怡喺2020年8月捲入床照風波，喺網上流出一批疑似係佢嘅性交床照，初頭佢無任何回應，後尾佢接受傳媒訪問嗰陣間接承認咗真係佢嚟嘅。

香港女模特兒
香港女演員
香港MV女演員
香港本土派人士
俊怡
祖籍廣州